1. Кога сте завършили образованието си по немска филология и какво Ви мотивира да изберете тази специалност?

*Завършил съм образователно-квалификационна степен бакалавър по специалност Немска филология през 2003 година, а през 2008 защитих магистърска теза след четитисеместриален курс на обучение по магистърска програма „Езикознание и превод”.*

*Главеният виновник да избера тази специалност е майка ми, която още преди падането на Берлинската стена често пътуваше служебно до ФРГ. Нейните разкази успяха да ме мотивират да уча немски език, а по-късно и немска филология.*

1. Какво и къде работите в момента?

*В момента съм редовен докторант към катедра „Германистика и скандинавистика” при СУ „Св. Климент Охридски”. Работил съм като преводач по проекти на GTZ към Германското посолство – София, като преподавател по немски език в частна езикова школа. Имам допълнително икономическо образование, което ми помогна да натрупам опит като мениджър – проучване на пазари към водеща парфюмерийно-козметична компания, а основните ми ресори бяха страните от немскоезичния регион.*

1. Мислите ли, че образованието по немска филология Ви помага за настоящите професионални занимания и с какво?

*Определено е така. Прдължавам към най-високата степен на висшето образование в сферата на немския език.*

1. Освен знанията за немския език, литература и култура смятате ли, че специалността „немска филология“ е изградила у Вас и други умения, които са Ви от полза при Вашата професионална реализация?

Упоритост, точност, коректност и умения за работа в междулултурна среда.

1. Имате ли ярък спомен от Вашето следване, който се е запечатал в паметта Ви?

Всички изпити бяха устни. Все още си спомням въпросите, които са ми се падали на всички изпити, допълнителните въпроси на изпитващите. Спомням си държавния изпит и трескавата подготовка за него.

1. От учебната 2013/14 година стартира нова специалност – Немска филология с избираем модул „Скандинавски езици“. Обучението в тази специалност ще е насочено към желаещите да упражняват професии, свързани както с немския език, литературата и културата на немскоговорящите страни – Германия, Австрия и Швейцария, така и с езици и култури на държави от скандинавския север. Какво смятате за тази нова специалност?

*Подкрепям насърчаването на многоезичието в рамките на една специалност, защото Европа се характеризира с езиково и културно многообразие, което е част от политиката, законодателството и практиките на ЕС.*

1. Как виждате бъдещето на филологическото образование в глобалния свят и в България като част от него?

*Съвременното общество се нуждае от чуждоезикови познания, което е предпоставка за утвърждаването му в глобализиращия се свят. Съвременното филологическо образование има бъдеще, защото неговата цел е да даде своя принос за постигане и изграждане на професионални езикови познания, които да подобряват междукултурното разбиране както в границите на Европа, така и с останалия свят.*

1. Какво бихте казали на настоящите и бъдещите студенти от старата и новата специалност?

*Не се плашете от трудностите. Те са предизвикателства, които ще ви научат на постоянство, борбеност, смелост и решителност. Следвайте целите си и не забравяйте, че немска филология е специалността, която дава най-добри възможности за специализации в чужбина. Използвайте ги!*